
Εθνικό Συμβούλιο Ραδιοτηλεόρασης και άλλες αρχές και 
όργανα του τομέα παροχής ραδιοτηλεοπτικών υπηρε¬ 
σιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Εθνικό Συμβούλιο Ραδιοτηλεόρασης 
Άρθρο 1 

Διοικητική και Δημοσιονομική αυτοτέλεια 

1. Το Εθνικό Συμβούλιο Ραδιοτηλεόρασης (Ε.Σ.Ρ.) είναι 
ανεξάρτητη αρχή με έδρα την Αθήνα. Τα μέλη του Ε.Σ.Ρ. 
απολαμβάνουν προσωπικής και λειτουργικής ανεξαρτη¬ 
σίας και κατά την άσκηση των καθηκόντων τους δεν υπό- 
κεινται σε διοικητικό έλεγχο. 

2. Το Ε.Σ.Ρ. έχει δικό του προϋπολογισμό, κατά την ε¬ 
κτέλεση του οποίου διαθέτει πλήρη αυτοτέλεια. Ο Πρόε¬ 
δρος του Ε.Σ.Ρ. διαθέτει τις πιστώσεις, αναλαμβάνει υπο¬ 
χρεώσεις, καταρτίζει συμβάσεις και διενεργεί τις δαπά¬ 
νες της αρχής σύμφωνα με τον εσωτερικό κανονισμό 
λειτουργίας. Το Ελεγκτικό Συνέδριο διενεργεί τον προλη¬ 
πτικό και κατασταλτικό έλεγχο των δαπανών του Ε.Σ.Ρ., 
σύμφωνα με τις οικείες διατάξεις. Η εκκαθάριση, ο έλεγ¬ 
χος και η εντολή πληρωμής των δαπανών του Ε.Σ.Ρ. διε- 
νεργούνται από την οικεία υπηρεσία δημοσιονομικού ε¬ 
λέγχου. Για την ανάθεση έργων, προμηθειών και υπηρε¬ 
σιών από το Ε.Σ.Ρ. εφαρμόζονται οι διατάξεις που 
ισχύουν για το Δημόσιο. 

Άρθρο 2 

Συγκρότηση του Εθνικού Συμβουλίου 
Ραδιοτηλεόρασης 

1. Το Ε.Σ.Ρ. συγκροτείται από επτά (7) μέλη, έκτων ο¬ 
ποίων ένας (1) ορίζεται ως Πρόεδρος και ένας (1) ορίζεται 
ως Αντιπρόεδρος. 

2. Ο Πρόεδρος, ο Αντιπρόεδρος και τα άλλα μέλη του 
Ε.Σ.Ρ. επιλέγονται από τη Διάσκεψη των Προέδρων της 
Βουλής των Ελλήνων, ύστερα από εισήγηση του Προέ¬ 
δρου της. Η απόφαση λαμβάνεται με πλειοψηφία τουλά¬ 


χιστον τεσσάρων πέμπτων (4/5). Ο Πρόεδρος της Βου¬ 
λής των Ελλήνων διαβιβάζει την απόφαση επιλογής στον 
Υπουργό Τύπου και Μέσων Μαζικής Ενημέρωσης, ο ο¬ 
ποίος εκδίδει την απόφαση διορισμού των μελών του 
Ε.Σ.Ρ., που δημοσιεύεται στην Εφημερίδα της Κυβερνή- 
σεως. Η διαδικασία επιλογής κινείται μετά από σχετικό ε¬ 
ρώτημα που απευθύνει στον Πρόεδρο της Βουλής των 
Ελλήνων ο Υπουργός Τύπου και Μέσων Μαζικής Ενημέ¬ 
ρωσης. 

3. Ως μέλη του Ε.Σ.Ρ. επιλέγονται πρόσωπα τα οποία 
διακρίνονται για την επιστημονική κατάρτισή τους ή την ε¬ 
παγγελματική εμπειρία τους ή την προσφορά τους στο 
δημόσιο βίο, ιδίως σε τομείς που έχουν σχέση, άμεση ή 
έμμεση, με την αποστολή και το περιεχόμενο των αρμο¬ 
διοτήτων της αρχής. 

4. Η διάρκεια της θητείαςτων μελώντου Ε.Σ.Ρ. είναι τε¬ 
τραετής. Με εξαίρεση τον Πρόεδρο και τον Αντιπρόεδρο, 
οι οποίοι διορίζονται για πλήρη θητεία, η θητεία των άλ¬ 
λων μελώντου Ε.Σ.Ρ. ανανεώνεται κατάτρόποπου ναδια- 
σφαλίζειτη συνέχειατηςλειτουργίαςτου. Ειδικότερα, κα¬ 
τά την πρώτη συγκρότηση του Ε.Σ.Ρ., δύο (2) από τα άλ¬ 
λα μέλη διορίζονται για πλήρη θητεία και τρία (3) για 
τριετή θητεία, με βάση το αποτέλεσμα κλήρωσης που διε- 
νεργείται πριν από την έκδοση της απόφασης διορισμού. 

Σε περίπτωση θανάτου, παραίτησης ή παύσης μέλους 
από τα καθήκοντάτου ή λήξηςτης θητείαςτου διορίζεται, 
με την προβλεπόμενη στην παράγραφο 2 διαδικασία, νέο 
μέλος για το υπόλοιπο της θητείας του μέλους που αντι¬ 
καθίσταται. Τα μέλη του Ε.Σ.Ρ. δεν μπορούν να επιλέγο¬ 
νται για περισσότερες από δύο θητείες διαδοχικές ή μη. Η 
θητεία των εκάστοτε μελών του Ε.Σ.Ρ. παρατείνεται αυ¬ 
τοδικαίως μέχρι την έκδοση της απόφασης διορισμού 
που προβλέπεται στην παράγραφο 2. 

Άρθρο 3 

Νομικό καθεστώς των μελώντου Ε.Σ.Ρ. 

1. Ο Πρόεδρος και ο Αντιπρόεδρος είναι πλήρους και α¬ 
ποκλειστικής απασχόλησης. Κατά τη διάρκεια της θητεί¬ 
ας τους αναστέλλεται η άσκηση οποιουδήποτε άλλου δη¬ 
μόσιου λειτουργήματος και δεν επιτρέπεται να ασκούν 
καμία επαγγελματική δραστηριότητα ή να αναλαμβάνουν 
άλλα καθήκοντα, αμειβόμενα ή μη, στο δημόσιο και ιδιω¬ 
τικό τομέα, με εξαίρεση καθήκοντα με την ιδιότητα μέ- 

λους Διδακτικού Επιστημονικού Προσωπικού Α.Ε.Ι. υπό 
καθεστώς μερικής απασχόλησης. 

Τα άλλα μέλη είναι πλήρους απασχόλησης και υποχρε- 
ούνται να συμμετέχουν ανελλιπώς στην άσκηση των αρ¬ 
μοδιοτήτων και στις εν γένει εργασίες του Ε.Σ.Ρ. 

2. Η καταδίκη με τελεσίδικη δικαστική απόφαση για τα 
αδικήματα της κλοπής, υπεξαίρεσης, απάτης, εκβίασης, 
πλαστογραφίας, δωροδοκίας ή δωροληψίας, καταπίε¬ 
σης, απιστίας, παράβασης καθήκοντος, συκοφαντικής 
δυσφήμισης, διασποράς δια του τύπου ψευδών ειδήσε¬ 
ων, καθώς και για αδίκημα που αποτελεί έγκλημα κατά 
των ηθών ή κακούργημα, αποτελεί κώλυμα διορισμού στη 
θέση μέλους του Ε.Σ.Ρ. 

3. Η ιδιότητα του μέλους του Ε.Σ.Ρ. είναι ασυμβίβαστη 
με την ιδιότητα του μέλους του Υπουργικού Συμβουλίου, 
του Υφυπουργού, του Βουλευτή, του Γενικού ή Ειδικού 
Γραμματέα Υπουργείου ή αυτοτελούς Γενικής Γραμμα¬ 
τείας, του στρατιωτικού εν ενεργεία, του υπηρετούντος 
στα σώματα ασφαλείας, του δημοσίου υπαλλήλου, κα¬ 
θώς και με την ανάληψη αξιώματος ή θέσης σε οποιοδή- 
ποτε πολιτικό κόμμα. 

4. Τα μέλη του Ε.Σ.Ρ. δεν επιτρέπεται κατά τη διάρκεια 
της θητείας τους, καθώς και για τρία (3) έτη μετά τη λήξη 
της με οποιονδήποτε τρόπο, να είναι εταίροι, μέτοχοι, μέ¬ 
λη διοικητικού συμβουλίου ή να απασχολούνται, με ή χω¬ 
ρίς αμοιβή και με οποιαδήποτε νομική σχέση, σε εταιρεία 
ή επιχείρηση της οποίας οι δραστηριότητες υπάγονται, α¬ 
μέσως ή εμμέσως, στην εποπτείατου Ε.Σ.Ρ. Η παραβίαση 
της παρούσας παραγράφου τιμωρείται με φυλάκιση του¬ 
λάχιστον ενός (1) έτους και χρηματική ποινή ίση με το δε¬ 
καπλάσιο των συνολικών αποδοχών που έλαβε το μέλος 
του Ε.Σ.Ρ. κατά τη διάρκεια της θητείας του. 

5. Τα μέλη του Ε.Σ.Ρ., για κάθε παράβαση των υποχρε- 
ώσεών τους, οι οποίες απορρέουν από τον παρόντα νό¬ 
μο, υπέχουν πειθαρχική ευθύνη σύμφωνα με πλήρως αι¬ 
τιολογημένη απόφαση ειδικού πειθαρχικού συμβουλίου. 
Το πειθαρχικό συμβούλιο συγκροτείται με απόφαση του 
Υπουργού Τύπου και Μέσων Μαζικής Ενημέρωσης, ύ¬ 
στερα από πρόταση του αρχαιότερου Προέδρου Ανωτά- 
του Δικαστηρίου, μετριετή θητεία και απαρτίζεται από έ¬ 
ναν αντιπρόεδρο του Συμβουλίου της Επικράτειας, ως 
πρόεδρο, έναν Αρεοπαγίτη, έναν Σύμβουλο του Ελεγκτι¬ 
κού Συνεδρίου και δύο (2) καθηγητές Α.Ε.Ι. στο γνωστικό 
αντικείμενο του δημοσίου δικαίου, οι οποίοι επιλέγονται 
μετά από κλήρωση. Μετην ίδια απόφαση διορίζεται και ο 
γραμματέας του συμβουλίου. Για τα μέλη του πειθαρχι¬ 
κού συμβουλίου που είναι δικαστικοί λειτουργοί απαιτεί¬ 
ται απόφαση του οικείου ανώτατου δικαστικού συμβου¬ 
λίου. 

Το πειθαρχικό συμβούλιο επιλαμβάνεται και αποφασί¬ 
ζει αυτεπαγγέλτως ή μετά από τεκμηριωμένες καταγγε¬ 
λίες ή αναφορές που υποβάλλονται στην υπηρεσιακή 
γραμματεία του προέδρου του. Το συμβούλιο συνεδριά¬ 
ζει με την παρουσία τριών (3) τουλάχιστον μελών και απο¬ 
φασίζει με απόλυτη πλειοψηφία των παρόντων. Το πει¬ 
θαρχικό συμβούλιο αποφασίζει σε πρώτο και τελευταίο 
βαθμό την απαλλαγή ή την παύση του εγκαλουμένου. 

Εάν κατά τη διάρκεια της θητείας του ένα μέλος του 
Ε.Σ.Ρ. καταδικαστεί με τελεσίδικη απόφαση για ένα από 
τα αδικήματα που συνιστούν κώλυμα διορισμού ή απο¬ 
κτήσει ιδιότητα ή ασκήσει δραστηριότητα ασυμβίβαστες, 
σύμφωνα με τις διατάξεις του παρόντος, με το λειτούρ¬ 


γημά του, καθώς και σε περίπτωση που διαπιστωθεί η μη 
πλήρης απασχόλησή του, το πειθαρχικό συμβούλιο απο¬ 
φασίζει υποχρεωτικά την παύση του μέλους αυτού και ο 
Υπουργός Τύπου και Μέσων Μαζικής Ενημέρωσης εκδί¬ 
δει τη σχετική διαπιστωτική πράξη. 

Η αμοιβή των μελών και του γραμματέα του πειθαρχι¬ 
κού συμβουλίου καθορίζεται με κοινή απόφαση των Υ¬ 
πουργών Οικονομικών και Τύπου και Μέσων Μαζικής Ε¬ 
νημέρωσης. 

6. Κατά την άσκηση των καθηκόντων τους τα μέλη του 
Ε.Σ.Ρ. ευθύνονται για πράξεις ή παραλείψεις, σύμφωνα 
με τις διατάξεις του Ποινικού Κώδικα και των ειδικών ποι¬ 
νικών νόμων. Η αστική ευθύνη των μελών του Ε.Σ.Ρ. διέ- 
πεται από τις διατάξεις του Εισαγωγικού Νόμου του Αστι¬ 
κού Κώδικα και του Υπαλληλικού Κώδικα. 

7. Τα μέλη του Ε.Σ.Ρ. δεν επιτρέπεται να γνωστοποιούν 
σε κανένα απολύτως πρόσωπο ή αρχή, παρά μόνον στα 
αρμόδια δικαστήρια και στις ειδικές επιτροπές της Βου¬ 
λής, εμπιστευτικές πληροφορίες και στοιχεία που πε¬ 
ριέρχονται σε γνώση τους κατά την άσκηση των καθηκό- 
ντωντους. Η απαγόρευση αυτή ισχύει και μετά την, για ο- 
ποιονδήποτε λόγο, λήξη της θητείας τους στο Ε.Σ.Ρ. 

8. Με απόφαση των Υπουργών Οικονομικών και Τύπου 
και Μέσων Μαζικής Ενημέρωσης καθορίζονται οι κάθε εί¬ 
δους μηνιαίες αποδοχές και αποζημιώσεις του Προέ¬ 
δρου, του Αντιπροέδρου καιτων άλλων μελώντου Ε.Σ.Ρ., 
κατά παρέκκλιση από κάθε άλλη, γενική ή ειδική, διάταξη. 
Για τον καθορισμό αυτόν, λαμβάνεται υπόψη η φύση της 
απασχόλησης των μελών, καθώς και το ύψος και το είδος 
των αποδοχών και των αποζημιώσεων που χορηγούνται 
στα μέλη των άλλων ανεξάρτητων διοικητικών αρχών. Στα 
μέλη του Ε.Σ.Ρ. καταβάλλεται το τριάντα τοις εκατό (30%) 
των ετήσιων αποδοχών τους για τρία (3) έτη μετά την ο¬ 
λοκλήρωση της πλήρους θητείας τους. 

9. Τα μέλη του Ε.Σ.Ρ. υποχρεούνται να υποβάλλουν τη 
δήλωση περιουσιακής κατάστασης που προβλέπεται στα 
άρθρα 24 επ. του ν. 2429/1996, όπως ισχύουν. 

Άρθρο 4 

Αρμοδιότητες του Ε.Σ.Ρ. 

1. Το Ε.Σ.Ρ. ασκεί τον προβλεπόμενο στο Σύνταγμα 
άμεσο έλεγχο του Κράτους στον τομέα της παροχής ρα¬ 
διοφωνικών και τηλεοπτικών υπηρεσιών κάθε είδους, με 
την έκδοση εκτελεστών ατομικών διοικητικών πράξεων. 
Ειδικότερα: 

α) χορηγεί, ανανεώνει και ανακαλεί τις κάθε είδους ά¬ 
δειες και εγκρίσεις που προβλέπονται στους νόμους 
2328/1995 και 2644/1998 (άρθρα 1 -12) και στις κανονιστι¬ 
κές πράξεις που εκδίδονται κατ’ εξουσιοδότηση των νό¬ 
μων αυτών, για την παροχή ραδιοφωνικών και τηλεοπτι¬ 
κών υπηρεσιών, 

β) ελέγχει τη ν τή ρη ση των όρων και των προ ϋποθέσεων, 
καθώς και των εν γένει κανόνων και αρχών, που προβλέ- 
πονται στην εκάστοτε ισχύουσα ραδιοτηλεοπτική νομο¬ 
θεσία για τη νόμιμη, διαφανή και ποιοτική λειτουργία των 
δημόσιων και ιδιωτικών φορέων οι οποίοι δραστηριοποι¬ 
ούνται στον τομέα παροχής ραδιοφωνικών και τηλεοπτι¬ 
κών υπηρεσιών, 

γ) διασφαλίζει την πολιτική και πολιτιστική πολυμέρεια 
και πολυφωνία στα μέσα μαζικής ενημέρωσης, 

δ) ελέγχει την τήρηση των κανόνων του ελεύθερου οι- 

κονομικού ανταγωνισμού στο πλαίσιο της δραστηριοποί- 
ησης των επιχειρηματικών φορέων στον ευρύτερο τομέα 
των μέσων μαζικής ενημέρωσης και επικοινωνίας, 

ε) επιβάλλει τις διοικητικές κυρώσεις και μέτρα που 
προβλέπονται στα άρθρα 4 παρ, 1 του ν. 2328/1995 (ΦΕΚ 
159 Α'), όπως ισχύει, και 12 και 15 παρ. 3 του ν. 2644/1998 
(ΦΕΚ 233 Α'), 

στ) εξετάζει τις αιτήσεις επανόρθωσης για προσβολή 
της προσωπικότητας και της αξιοπρέπειας του ανθρώ¬ 
που, που διαβιβάζονται σε αυτό από τις οικείες επιτρο¬ 
πές, σύμφωνα με τη διαδικασία που προβλέπεται στις δια¬ 
τάξεις του άρθρου 9 του π.δ. 100/2000 (ΦΕΚ98Α'). 

2. Στο πλαίσιο της άσκησης των αρμοδιοτήτων της πα¬ 
ραγράφου 1, το Ε.Σ.Ρ. μπορεί να απευθύνει, σε κάθε δη¬ 
μόσιο ή ιδιωτικό φορέα και αρχή, αυτεπαγγέλτως ή σύμ¬ 
φωνα με τις οικείες διατάξεις, οδηγίες, συστάσεις, υπο¬ 
δείξεις, ερωτήματα και γνωμοδοτήσεις, σχετικά με την 
εφαρμογή των διατάξεων των οικείων νόμων και κανονι¬ 
στικών πράξεων, καθώς και να ζητά για την εφαρμογή αυ¬ 
τή τη συνεργασία και τη συνδρομή κάθε άλλης, ημεδαπής 
ή αλλοδαπής, διοικητικής και δικαστικής αρχής. 

Οι αρμόδιες διοικητικές αρχές και φορείς του ευρύτε¬ 
ρου δημόσιου τομέα υποχρεούνται να ενημερώνουν α¬ 
νελλιπώς το Ε.Σ.Ρ. για την εξόφληση και την εν γένει δια¬ 
δικασία καταβολήςτων κάθε είδους οικονομικών οφειλών 
των φορέων παροχής ραδιοφωνικών και τηλεοπτικών 
υπηρεσιών. 

3. Στο πλαίσιο των αρμοδιοτήτων του άρθρου αυτού το 
Ε.Σ.Ρ., εφόσον κρίνει ότι ανακύπτει η ανάγκη εξέτασης 
ζητημάτων που ενδιαφέρουν συγκεκριμένες ή και ευρύ¬ 
τερες κοινωνικές ή επαγγελματικές ομάδες, ζητά τη δια¬ 
τύπωση σχετικής γνώμης, από εκπροσώπους ή συλλογι¬ 
κούς φορείς των ομάδων αυτών. 

4. Το Ε.Σ.Ρ. συντάσσει, μέχρι την 31η Μαρτίου κάθε έ¬ 
τους, έκθεση πεπραγμένων για το προηγούμενο έτος, η 
οποία συζητείται και εγκρίνεται σε ειδική συνεδρίαση της 
ολομέλειας της αρχής και υποβάλλεται στη Βουλή των 
Ελλήνων και στον Υπουργό Τύπου και Μέσων Μαζικής 
Ενημέρωσης. 

5. Το Ε.Σ.Ρ., εκτός των αρμοδιοτήτωντου παρόντος άρ¬ 
θρου, ασκεί κάθε άλλη γνωμοδοτική ή αποφασιστική αρ¬ 
μοδιότητα που προβλέπεται σε ειδική διάταξη της εκά- 
στοτε ισχύουσας νομοθεσίας. 

Άρθρο 5 

Κανόνες λειτουργίας - Αποφάσεις του Ε.Σ.Ρ. 

1. Το Ε.Σ.Ρ. ασκεί τις αποφασιστικές και λοιπές αρμο- 
διότητές του ως συλλογικό διοικητικό όργανο. Γιατη λει¬ 
τουργία του και τις αποφάσεις που εκδίδει, εφαρμόζονται 
οι διατάξεις του παρόντος άρθρου και συμπληρωματικά 
ο Κώδικας Διοικητικής Διαδικασίας και οι διατάξεις του ε¬ 
σωτερικού κανονισμού λειτουργίας, τον οποίο καταρτίζει 
το Ε.Σ.Ρ. στο πλαίσιο των διατάξεων του ανωτέρω Κώδι¬ 
κα και του παρόντος νόμου. Ο εσωτερικός κανονισμός 
λειτουργίας κυρώνεται με απόφαση του Υπουργού Τύ¬ 
που και Μέσων Μαζικής Ενημέρωσης, η οποία δημοσιεύ¬ 
εται στην Εφημερίδα της Κυβερνήσεως. 

2. Το Ε.Σ.Ρ. επικουρείται στη λειτουργία του από επι¬ 
στημονικό και διοικητικό προσωπικό, όπως αυτό κατανέ- 
μεται και οργανώνεται στο πλαίσιο των Τμημάτων του άρ¬ 
θρου 7. 


3. Το Ε.Σ.Ρ. λειτουργεί σε ολομέλεια ή σε ειδικά κλιμά¬ 
κια, τα οποία μπορούν να συγκροτούνται με απόφαση της 
ολομέλειας για τη μελέτη και εξέταση συγκεκριμένων ζη¬ 
τημάτων ή ευρύτερων θεμάτων. Στα κλιμάκια αυτά μπο¬ 
ρούν να συμμετέχουν και πρόσωπα από το ειδικό επιστη¬ 
μονικό προσωπικό χωρίς δικαίωμα ψήφου. Μεταβίβαση 
αποφασιστικών αρμοδιοτήτων στα κλιμάκια δεν επιτρέ- 
πεται.Το δικαίωμα της προηγούμενης ακρόασης των ε- 
γκαλούμενων προσώπων, στο πλαίσιο των ελεγκτικών και 
κυρωτικών αρμοδιοτήτων του Ε.Σ.Ρ., ασκείται ενώπιον 
της ολομέλειας. 

4. Το Ε.Σ.Ρ. εκπροσωπείται ενώπιον κάθε δικαστικής και 
διοικητικής αρχής από τον Πρόεδρό του. Με εξαίρεση τη 
δικαστική εκπροσώπηση, ο Π ρόεδρος μπορεί να αναθέτει 
την εκπροσώπηση του Ε.Σ.Ρ. σε άλλο μέλος του ή σε επι¬ 
στημονικό συνεργάτη. 

Ο Πρόεδροςτου Ε.Σ.Ρ. συνεργάζεται σε πάγια και διαρ¬ 
κή βάση με τον Αντιπρόεδρο και τα άλλα μέλη του Ε.Σ.Ρ., 
συγκαλεί εκτάκτως την ολομέλεια, όποτε το κρίνει ανα¬ 
γκαίο, επιβλέπει τις εργασίες των επί μέρους τμημάτων 
του Ε.Σ.Ρ. και παρέχει κατευθύνσεις και οδηγίες στο επι¬ 
στημονικό προσωπικό. Ο Πρόεδρος υπογράφει τις απο¬ 
φάσεις του Ε.Σ.Ρ. και επικοινωνεί με όλους τους δημόσι¬ 
ους φορείς, καθώς και κάθε άλλο φυσικό ή νομικό πρό¬ 
σωπο, και ενημερώνει τον Υπουργό Τύπου και Μέσων 
Μαζικής Ενημέρωσης, τις αρμόδιες κοινοβουλευτικές ε¬ 
πιτροπές και κάθε άλλο φορέα και αρχή, σχετικά με τη λει¬ 
τουργία και το έργο του Ε.Σ.Ρ. 

5. Ο Αντιπρόεδρος αναπληρώνει τον Πρόεδρο σε όλες 
τις αρμοδιότητές του, όταν αυτός κωλύεται για οποιον- 
δήποτε λόγο να τις ασκήσει ή απουσιάζει από την έδρα 
της αρχής. Με απόφαση της ολομέλειας επιτρέπεται η ε¬ 
ξουσιοδότηση υπογραφής στον Αντιπρόεδρο του Ε.Σ.Ρ. 
Επίσης, ο Αντιπρόεδρος προεδρεύει στα κλιμάκια που 
συγκροτούνται σύμφωνα με την παράγραφο 3. 

6. Το Ε.Σ.Ρ. συνεδριάζει στην έδρα του ή και εκτός αυ¬ 
τής, αν αυτό έχει ορισθεί προηγουμένως, τουλάχιστον 
τρεις (3) φορές το μήνα και εκτάκτως όταν ζητηθεί από 
δύο (2) τουλάχιστον μέλη. Το Ε.Σ.Ρ. συνεδριάζει νομίμως, 
εφόσον μετέχουν στη συνεδρίαση ο Πρόεδρος ή ο Αντι¬ 
πρόεδρος και τρία (3) τουλάχιστον μέλη, αποφασίζει δε 
κατά πλειοψηφία. Η ψήφος των μελών είναι πάντοτε ονο¬ 
μαστική, φανερή και αιτιολογημένη. Όταν διαμορφώνο¬ 
νται περισσότερες από δύο απόψεις, η ασθενέστερη προ¬ 
σχωρεί σε μία από τις ισχυρότερες μέχρι να διαμορφωθεί 
πλειοψηφία. Διαφοροποιήσεις ως προς την αιτιολογία 
της ψήφου καταγράφονται στα πρακτικά της συνεδρία- 
σης. 

7. Οι αποφάσεις που εκδίδει το Ε.Σ.Ρ. πρέπει να είναι 
πλήρως και ειδικά αιτιολογημένες και να τελούν σε πλήρη 
αντιστοιχία με το περιεχόμενο των πρακτικών που τηρή¬ 
θηκαν για την αντίστοιχη συνεδρίαση. 

8. Οι αποφάσεις του Ε.Σ.Ρ., με εξαίρεση αυτές που εκ- 
δίδονται στο πλαίσιο της παραγράφου 2 του άρθρου 4, α¬ 
ποτελούν εκτελεστές διοικητικές πράξεις, καθώς και ε¬ 
κτελεστούς, σύμφωνα με τις διατάξεις του Κώδικα Ει- 
σπράξεως Δημοσίων Εσόδων, τίτλους. Το Ε.Σ.Ρ. 
κοινοποιεί τις αποφάσεις του στον Υπουργό Τύπου και 
Μέσων Μαζικής Ενημέρωσης. Κατά των αποφάσεων του 
Ε.Σ.Ρ. μπορεί να ασκηθούν αίτηση ακυρώσεως ενώπιον 
του Συμβουλίου της Επικράτειας, καθώς και οι προβλε- 
πόμενες στο Σύνταγμα και τη νομοθεσία διοικητικές προ- 

σφυγές. Ένδικα βοηθήματα κατά των αποφάσεων του 
Ε.Σ.Ρ. μπορεί να ασκεί και ο Υπουργός Τύπου και Μέσων 
Μαζικής Ενημέρωσης. Το Ε.Σ.Ρ. έχει αυτοτελώςτην ικα¬ 
νότητα του παρίστασθαι σε κάθε είδους δίκες που έχουν 
ως αντικείμενο τη νομιμότητα των πράξεων ή των παρα- 
λείψεών του. 

Άρθρο 6 

Διοικητικό και επιστημονικό προσωπικό του Ε.Σ.Ρ. 

1. Για τη στελέχωση του Ε.Σ.Ρ. συνιστώνται συνολικά 
(50) πενήντα θέσεις, από τις οποίες είκοσι (20) είναι θέ¬ 
σεις μόνιμου διοικητικού προσωπικού και οι τριάντα (30) 
είναι θέσεις ειδικού επιστημονικού προσωπικού. 

2. Το διοικητικό προσωπικό προσλαμβάνεται σύμφωνα 
με τις διατάξεις για τις προσλήψεις των δημοσίων υπαλ¬ 
λήλων και κατανέμεται στις οργανικές θέσεις που συνι- 
στώνται με το παρόν άρθρο, βάσει του Οργανισμού του 
προσωπικού που καταρτίζεται από το Ε.Σ.Ρ. και κυρώνε¬ 
ται με απόφαση του Υπουργού Τύπου και Μέσων Μαζικής 
Ενημέρωσης. Οι θέσειςτου διοικητικού προσωπικού μπο¬ 
ρούν να πληρωθούν και με αποσπάσεις ή μετατάξεις προ¬ 
σωπικού από Υπουργεία ή άλλες δημόσιες υπηρεσίες ή 
νομικά πρόσωπα δημοσίου ή ιδιωτικού δικαίου του ευρύ¬ 
τερου δημόσιου τομέα, επιφυλασσομένων των προϋπο¬ 
θέσεων καιτης διαδικασίας που προβλέπονται στο άρθρο 
68 του ν. 2683/1999. Η απόσπαση των ανωτέρω υπαλλή¬ 
λων μπορεί να διακόπτεται με απόφαση του Υπουργού 
Τύπου και Μέσων Μαζικής Ενημέρωσης, ύστερα από 
πρόταση του Ε.Σ.Ρ. 

3. Το ειδικό επιστημονικό προσωπικό προσλαμβάνεται 
με σύμβαση εργασίας ορισμένου ή αορίστου χρόνου, 
σύμφωνα με τη διάρκεια της απασχόλησης που ορίζεται 
στη σχετική προκήρυξη. Ως προσόντα πρόσληψης ορίζο¬ 
νται τα προβλεπόμενα στο άρθρο 25 παρ. 2 του ν. 
1943/1991 (ΦΕΚ 50 Α'), με επιστημονική εξειδίκευση που 
προσιδιάζει στην αποστολή και τις αρμοδιότητες του 
Ε.Σ.Ρ. 

Η πλήρωση των θέσεων αυτών γίνεται με την ακόλουθη 
διαδικασία: 

α) Το Ε.Σ.Ρ. προκηρύσσει τις θέσειςτου ειδικού επιστη¬ 
μονικού προσωπικού καθορίζοντας και την απαιτούμενη, 
κατά την κρίση του, για την κατοχή των θέσεων αυτών, ε- 
ξειδίκευση ή εμπειρία. Η σχετική προκήρυξη δημοσιεύε¬ 
ται σε τρεις ημερήσιες εφημερίδες πανελλήνιας και ευ- 
ρείας κυκλοφορίας. 

β) Ειδική επιτροπή εμπειρογνωμόνων που συγκροτείται 
από το Ε.Σ.Ρ., στην οποία συμμετέχουν τουλάχιστον δύο 
μέλη του και ένα μέλος του Ανώτατου Συμβουλίου Επιλο¬ 
γής Προσωπικού, ως πρόεδρος, προβαίνει στην αξιολό¬ 
γηση των υποψηφιοτήτων που υποβλήθηκαν. Στη διαδι¬ 
κασία αξιολόγησης περιλαμβάνεται υποχρεωτικά και 
προφορική συνέντευξη των υποψηφίων. 

γ) Η ειδική επιτροπή καταρτίζει πίνακα με τους επιλεγέ- 
ντες, τον οποίο αποστέλλει στο Α.Σ.Ε.Π. για επικύρωση, 
μαζί με όλα τα απαραίτητα στοιχεία των υποψηφιοτήτων 
και της διαδικασίας αξιολόγησης. 

δ) Μετά την επικύρωση του πίνακα ή σε περίπτωση μη 
διενέργειας απότο Α.Σ.Ε.Π.του προβλεπόμενου ελέγχου 
εντός τριάντα (30) ημερών από την αποστολή του, το 
Ε.Σ.Ρ. προβαίνει στην πρόσληψη των επιλεγέντων. 

Δέκα (10) από τις θέσεις του επιστημονικού προσωπι¬ 


κού μπορούν, επίσης, να πληρωθούν με αποσπάσεις ή με¬ 
τατάξεις ειδικών επιστημόνων από Υπουργεία ή άλλες δη¬ 
μόσιες υπηρεσίες ή νομικά πρόσωπα δημοσίου ή ιδιωτι¬ 
κού δικαίου με κοινή απόφαση του Υπουργού Τύπου και 
Μέσων Μαζικής Ενημέρωσης και του κατά περίπτωση συ- 
ναρμόδιου Υπουργού, που εκδίδεται ύστερα από σύμφω¬ 
νη γνώμη του Ε.Σ.Ρ. Η απόσπαση μπορεί να διακόπτεται 
με απόφαση του Υπουργού Τύπου και Μέσων Μαζικής Ε¬ 
νημέρωσης, ύστερα από ειδική αιτιολογημένη γνώμη του 
Ε.Σ.Ρ. 

4. Η απασχόληση του επιστημονικού προσωπικού είναι 
πλήρης και αποκλειστική. Οι δικηγόροι που απασχολού¬ 
νται σε θέση επιστημονικού προσωπικού του Ε.Σ.Ρ. με ο¬ 
ποιαδήποτε νομική σχέση, τελούν υποχρεωτικά σε ανα¬ 
στολή ασκήσεως του επαγγέλματος τους. Από την ανα¬ 
στολή αυτή δεν θίγονται τα ασφαλιστικά δικαιώματα των 
δικηγόρων. Η παρ. 2 του άρθρου 24 του ν. 1868/1999 
(ΦΕΚ 230 Α'), όπως ισχύει, εφαρμόζεται αναλόγως και για 
τους δικηγόρους που υπηρετούν στο Ε.Σ.Ρ. και τελούν σε 
υποχρεωτική αναστολή άσκησης του επαγγέλματος 
τους. 

Οι διατάξεις του παρόντος νόμου για τις ασυμβίβαστες 
δραστηριότητες και ιδιότητες των μελώντου Ε.Σ.Ρ. και τις 
επιβαλλόμενες σε αυτά ποινικές κυρώσεις ισχύουν και για 
το διοικητικό και το επιστημονικό προσωπικό του για όλη 
τη διάρκεια της απασχόλησής του στο Ε.Σ.Ρ., καθώς και 
για τέσσερα (4) έτη μετά την με οποιονδήποτε τρόπο λή¬ 
ξη της απασχόλησης αυτής. 

Η μη τήρηση από το επιστημονικό προσωπικό των υ¬ 
ποχρεώσεων και των περιορισμών της παραγράφου αυ¬ 
τής συνεπάγεται την αυτοδίκαιη λύση της συμβάσεώς 
τους. 

5. Το επιστημονικό και το διοικητικό προσωπικό που α¬ 
πασχολείται στο Ε.Σ.Ρ. δεν πρέπει να έχει καταδικαστεί 
τελεσίδικα για πειθαρχικό αδίκημα. Ο πειθαρχικός έλεγ¬ 
χος του επιστημονικού προσωπικού γίνεται από ειδικά 
πειθαρχικά συμβούλια που συγκροτούνται με απόφαση 
του Ε.Σ.Ρ. και λειτουργούν με βάση τον εσωτερικό κανο¬ 
νισμό του. 

6. Οι κάθε είδους αποδοχές και αποζημιώσεις του ειδι¬ 
κού επιστημονικού προσωπικού του Ε.Σ.Ρ. καθορίζονται 
με απόφαση των Υπουργών Οικονομικών και Τύπου και 
Μέσων Μαζικής Ενημέρωσης, κατά παρέκκλιση από κάθε 
άλλη, γενική ή ειδική, διάταξη. Γιατις αποδοχές του διοι¬ 
κητικού προσωπικού του Ε.Σ.Ρ. εφαρμόζονται οι διατά¬ 
ξεις του ν. 2470/1997 (ΦΕΚ 40 Α'), όπως ισχύουν. 

7. Το απασχολούμενο στο Ε.Σ.Ρ. επιστημονικό και δι¬ 
οικητικό προσωπικό δεν επιτρέπεται να γνωστοποιεί σε 
κανένα απολύτως πρόσωπο ή αρχή, παρά μόνον στα αρ¬ 
μόδια δικαστήρια και στις ειδικές επιτροπές της Βουλής, 
εμπιστευτικές πληροφορίες και στοιχεία που περιέχο- 
νται σε γνώση τους κατά την άσκηση των καθηκόντων 
τους. Η απαγόρευση αυτή ισχύει και μετά την, με οποι- 
ονδήποτε τρόπο, λήξη της απασχόλησής τους στο 
Ε.Σ.Ρ. 

Άρθρο 7 

Διοικητική οργάνωση του Ε.Σ.Ρ. σε Τμήματα 

1. Η διοικητική και επιστημονική υποστήριξη του Ε.Σ.Ρ., 
κατά την άσκηση των αρμοδιοτήτων και των εν γένει ερ¬ 
γασιών του, οργανώνεται σε Τμήματα στα οποία κατανέ- 

μεται με απόφαση της ολομέλειας το διοικητικό και το ε¬ 
πιστημονικό προσωπικό της αρχής. 

2. Στο Ε.Σ.Ρ. λειτουργούν τα ακόλουθα Τμήματα: 

α) Τμήμα Νομιμότητας και Χορήγησης Αδειών, με α¬ 
ντικείμενο την εκτέλεση όλων των απαραίτητων εργα¬ 
σιών: 

ί. για τη λήψη των αποφάσεων του Ε.Σ.Ρ. σχετικά με τη 
χορήγηση, ανανέωση και ανάκληση αδειών λειτουργίας 
ραδιοφωνικών και τηλεοπτικών σταθμών ελεύθερης λή¬ 
ψης και παροχής συνδρομητικών ραδιοφωνικών και τηλε¬ 
οπτικών υπηρεσιών, 

ϋ. για τον έλεγχο της τήρησης των όρων και των προϋ¬ 
ποθέσεων που προβλέπονται στην εκάστοτε ισχύουσα 
νομοθεσία για τη νόμιμη λειτουργία των φορέων που κα¬ 
τέχουν άδεια παροχής ραδιοφωνικών και τηλεοπτικών υ¬ 
πηρεσιών. 

β) Τμήμα Ελέγχου Διαφάνειας, με αντικείμενο την τή¬ 
ρηση του Μητρώου Επιχειρήσεων, που προβλέπεται στις 
διατάξεις του άρθρου 10α του π.δ. 213/1995, όπως αυτό 
προστέθηκε με το άρθρο 1 παρ. 2 του π.δ. 310/1996, και 
την εκτέλεση όλων των ελεγκτικών και λοιπών εργασιών 
που είναι απαραίτητες για την εφαρμογή των διατάξεων 
του π.δ. 310/1996. 

γ) Τμήμα Ποιότητας Προγραμμάτων, με αντικείμενο 
την εκτέλεση όλων των απαραίτητων εργασιών για τον έ¬ 
λεγχο της ποιότητας των παρεχόμενων ραδιοφωνικών 
και τηλεοπτικών υπηρεσιών, καθώς και για την εξέταση 
των αιτήσεων επανόρθωσης του άρθρου 9 του π.δ. 100/ 
2000 . 

δ) Τμήμα Διοικητικής Μέριμνας και Τεχνικής Υποστήρι¬ 
ξης, με αντικείμενο την εκτέλεση όλων των απαραίτητων 
εργασιών για: 

ί. την εύρυθμη λειτουργία του συνόλου των υπηρεσιών 
του Ε.Σ.Ρ., 

ϋ.τηντεχνική υποστήριξη της άσκησης των αρμοδιοτή¬ 
των του Ε.Σ.Ρ., 

ίϋ .την κατάρτιση και την εκτέλεση του προϋπολογισμού 
του Ε.Σ.Ρ., 

ίν.την υπηρεσιακή και μισθολογική κατάσταση του υπη- 
ρετούντος προσωπικού. 

Το έργο των ανωτέρω τμημάτων μπορεί να εξειδικεύε¬ 
ται περαιτέρω με απόφαση της ολομέλειας του Ε.Σ.Ρ. Με 
απόφαση του Προέδρου του Ε.Σ.Ρ. μπορούν να ανατίθε¬ 
νται στο επιστημονικό και το διοικητικό προσωπικό εργα¬ 
σίες που εμπίπτουν στο αντικείμενο περισσότερων τμη¬ 
μάτων. 

3. Με τον οργανισμό του Ε.Σ.Ρ. συνιστάται μίαοργανική 
θέση Διευθυντή στην οποία επιλέγεται και τοποθετείται 
δημόσιος υπάλληλος με τις προϋποθέσεις και τη διαδικα¬ 
σία του ν. 2683/1999. Ο Διευθυντής συντονίζει το διοικη¬ 
τικό έργο των τμημάτων, επιβλέπει την υπηρεσιακή κατά¬ 
σταση και τη διεκπεραίωση των εργασιών του υπηρετού- 
ντος στα τμήματα διοικητικού και επιστημονικού 
προσωπικού, μεριμνά με κάθε πρόσφορο τρόπο για την α¬ 
ποτελεσματική επικοινωνία και συνεργασία με τις υπηρε¬ 
σίες των λοιπών δημόσιων φορέων και αρχών και λαμβά¬ 
νει κάθε μέτρο για τη διευκόλυνση της επικοινωνίας του 
κοινού με τις υπηρεσίες του Ε.Σ.Ρ. 

4. Οι κλάδοι από τους οποίους προέρχονται οι προϊστά¬ 
μενοι των τμημάτων και ο Διευθυντής του Ε.Σ.Ρ. καθορί¬ 
ζονται με τον Οργανισμό Προσωπικού της αρχής. 


ΚΕΦΑΛΑΙΟ Β' 

Όργανα αυτοδέσμευσης και αυτοελέγχου 
Άρθρο 8 

Συμβάσεις Αυτοδέσμευσης - Επιτροπές 
Δεοντολογίας 

1. Οι κάτοχοι άδειας λειτουργίας ραδιοφωνικού ή τηλε¬ 
οπτικού σταθμού ελεύθερης λήψης και παροχής συνδρο¬ 
μητικών ραδιοφωνικών και τηλεοπτικών υπηρεσιών οφεί¬ 
λουν, εντός έξι (6) μηνών από την έναρξη ισχύος του πα¬ 
ρόντος νόμου, να καταρτίσουν πολυμερείς συμβάσεις 
αυτοδέσμευσης με τις οποίες οι αντισυμβαλλόμενοι φο¬ 
ρείς θα καθορίζουν από κοινού τους κανόνες και τις αρ¬ 
χές δεοντολογίας που θα εφαρμόζουν, στο πλαίσιο της ι- 
σχύουσας ραδιοτηλεοπτικής νομοθεσίας, ως προς το πε¬ 
ριεχόμενο και τον τρόπο παρουσίασης και προβολής των 
κάθε είδους ενημερωτικών και ψυχαγωγικών ραδιοφωνι¬ 
κών και τηλεοπτικών προγραμμάτων. 

Οι συμβάσεις αυτοδέσμευσης μπορούν να καταρτίζο¬ 
νται από δύο μόνο φορείς οι οποίοι στη συνέχεια προ- 
σκαλούν άλλους φορείς να προσχωρήσουν σε αυτήν. Η α¬ 
ποδοχή της δήλωσης βουλήσεως ενός φορέα για ανεπι¬ 
φύλακτη προσχώρηση στη σύμβαση αυτοδέσμευσης, 
που έχει καταρτιστεί από άλλους φορείς, είναι υποχρεω¬ 
τική. 

Η μη κατάρτιση ή προσχώρηση σε συμβάσεις αυτοδέ¬ 
σμευσης συνιστά παραβίαση της ραδιοτηλεοπτικής νο¬ 
μοθεσίας και επισύρει την επιβολή από το Ε.Σ.Ρ. της διοι¬ 
κητικής κύρωσης της ανάκλησης της άδειας λειτουργίας 
ή της τρίμηνης αναστολής της ισχύος της. 

2. Οι κανόνες και οι αρχές δεοντολογίας που συνομο- 
λογούνται με τις συμβάσεις αυτοδέσμευσης δεν επιτρέ¬ 
πεται να είναι αντίθετοι ούτε να άγουν σε καταστρατήγη- 
ση των οικείων διατάξεων της ισχύουσας ραδιοτηλεοπτι¬ 
κής νομοθεσίας. 

3. Οι συμβάσεις αυτοδέσμευσης περιλαμβάνουν ειδι¬ 
κούς όρους για τον έλεγχο της τήρησης του περιεχομέ¬ 
νου τους από ειδική Επιτροπή Δεοντολογίας την οποία 
συγκροτούν από κοινού οι αντισυμβαλλόμενοι φορείς. Η 
Επιτροπή Δεοντολογίας απαρτίζεται από αναγνωρισμέ¬ 
νου κύρους προσωπικότητες, που επιλέγονται από τους 
συμβαλλομένους. Σε περίπτωση διαφωνίας, τα μέλη της 
Επιτροπής επιλέγονται με κλήρωση από κατάλογο προ¬ 
σώπων που καταρτίζεται από το Ε.Σ.Ρ. Επιτρέπεται η συ¬ 
γκρότηση αυτοτελούς Επιτροπής Δεοντολογίας για κάθε 
είδος ραδιοφωνικού ή τηλεοπτικού προγράμματος. 

4. Σε περίπτωση που οι Επιτροπές Δεοντολογίας διαπι¬ 
στώσουν παραβίαση των κανόνων και των αρχών που πε¬ 
ριλαμβάνονται στις συμβάσεις αυτοδέσμευσης επιβάλ¬ 
λουν κυρώσεις ηθικού περιεχομένου, όπως η μετάδοση 
ειδικών εκπομπών ή μηνυμάτων και η διοργάνωση ειδικών 
ημερίδων ή εκδηλώσεων. Οι σχετικές αποφάσεις κοινο¬ 
ποιούνται στο Ε.Σ.Ρ. εντός πέντε (5) ημερών. Η συμμόρ¬ 
φωση στις κυρώσεις ηθικού περιεχομένου που επιβάλλο¬ 
νται από τις Επιτροπές Δεοντολογίας είναι υποχρεωτική 
για τους αντισυμβαλλόμενους φορείς και η μη τήρηση 
της υποχρέωσης αυτής συνιστά παραβίαση της ραδιοτη¬ 
λεοπτικής νομοθεσίας, η οποία επισύρει την επιβολή των 
προβλεπόμενων διοικητικών κυρώσεων. 

5. Οι συμβάσεις αυτοδέσμευσης κοινοποιούνται στο 
Υπουργείο Τύπου και Μέσων Μαζικής Ενημέρωσης και 

στο Ε.Σ.Ρ. και το περιεχόμενό τους δημοσιεύεται, κάθε έ¬ 
τος, σε τρεις (3) τουλάχιστον εφημερίδες με ευρεία κυ¬ 
κλοφορία, στη γεωγραφική περιοχή για την οποία έχει εκ- 
δοθεί η άδεια κάθε αντισυμβαλλόμενου φορέα. 

6. Η εφαρμογή των διατάξεων του παρόντος άρθρου εί¬ 
ναι ανεξάρτητη από την εφαρμογή των διατάξεων που 
προβλέπουν τις ελεγκτικές και κυρωτικές αρμοδιότητες 
του Ε.Σ.Ρ. 

Άρθρο 9 

Αστική εταιρεία ελέγχου διαφημιστικών μηνυμάτων - 
Επιτροπές κατάταξης και σήμανσης τηλεοπτικών 
προγραμμάτων - Επιτροπές εξέτασης 
αιτήσεων επανόρθωσης 

1. Οι κάτοχοι άδειας λειτουργίας ραδιοφωνικών καιτη- 
λεοπτικών σταθμών ελεύθερης λήψης και παροχής συν¬ 
δρομητικών ραδιοφωνικών και τηλεοπτικών υπηρεσιών, 
καθώς και η Ένωση Διαφημιστικών Εταιρειών Ελλάδος, 
ο Σύνδεσμος Διαφημιζομένων Ελλάδος και κάθε άλλη α¬ 
ντιπροσωπευτική οργάνωση διαφημιστών και διαφημιζο- 
μένων, καταρτίζουν, από κοινού, κώδικα δεοντολογίας 
για το περιεχόμενο και τον τρόπο παρουσίασης και προ¬ 
βολής από τα ηλεκτρονικά μέσα ενημέρωσης των διαφη¬ 
μιστικών μηνυμάτων, μέσα σε έξι (6) μήνες από την έναρ¬ 
ξη ισχύος του παρόντος νόμου. Το περιεχόμενο του κώ¬ 
δικα δεν πρέπει να είναι αντίθετο ούτε να άγει σε 
καταστρατήγηση των οικείων διατάξεων της ισχύουσας 
νομοθεσίας. 

2. Η Ένωση Διαφημιστικών Εταιρειών Ελλάδος, ο Σύν¬ 
δεσμος Διαφημιζομένων Ελλάδος και κάθε άλλη αντι¬ 
προσωπευτική οργάνωση διαφημιστών και διαφημιζομέ- 
νων ιδρύουν αστική εταιρεία, μη κερδοσκοπικού χαρα¬ 
κτήρα, με σκοπό τον έλεγχο του περιεχομένου των 
διαφημιστικών μηνυμάτων που μεταδίδονται από τα ηλε¬ 
κτρονικά μέσα ενημέρωσης, με βάση τις οικείες διατά¬ 
ξεις της ισχύουσας ραδιοτηλεοπτικής νομοθεσίας και 
του κώδικα δεοντολογίας που προβλέπεται στο παρόν 
άρθρο. 

3. Στην αστική εταιρεία ελέγχου διαφημιστικών μηνυ¬ 
μάτων μπορούν να συμμετέχουν παραγωγοί διαφημιστι¬ 
κών μηνυμάτων και κάτοχοι άδειας λειτουργίας ραδιοφω¬ 
νικών και τηλεοπτικών σταθμών ελεύθερης λήψης ή πα¬ 
ροχής συνδρομητικών ραδιοφωνικών και τηλεοπτικών 
υπηρεσιών, καθώς και οι συλλογικοί φορείς αυτών. Επί¬ 
σης, σε περίπτωση που στο καταστατικό της εταιρείας 
περιληφθεί ως πρόσθετος σκοπός ο έλεγχος των διαφη¬ 
μιστικών μηνυμάτων που καταχωρούνται σε έντυπα, μπο¬ 
ρούν να συμμετέχουν ως μέλη της εταιρείας και εκπρό¬ 
σωποι των ιδιοκτητών εφημερίδων και περιοδικών. Η α¬ 
ποδοχή της δήλωσης βουλήσεως ενός φορέα να 
καταστεί μέλος της αστικής εταιρείας είναι υποχρεωτική, 
εφόσον ο φορέας αυτός έχει δικαίωμα συμμετοχής σύμ¬ 
φωνα με τις διατάξεις του παρόντος άρθρου. Η αποχώ¬ 
ρηση από την εταιρεία είναι απολύτως ελεύθερη και δεν 
επιτρέπεται να περιοριστεί από το καταστατικό της. 

4. Η αστική εταιρεία εξετάζει τα διαφημιστικά μηνύμα¬ 
τα, που της υποβάλλονται προς έλεγχο από τα μέλη της, 
πριν από τη μετάδοσή τους από τα ηλεκτρονικά μέσα ε¬ 
νημέρωσης και σύμφωνα με τη διαδικασία που καθορίζε¬ 
ται στο καταστατικό της. Επίσης, η εταιρεία μπορεί να ε¬ 
λέγχει το περιεχόμενο των διαφημιστικών μηνυμάτων και 
μετά την πρώτη μετάδοσή τους, ύστερα από ειδική αίτη¬ 


ση μέλους της ή φορέα ηλεκτρονικού μέσου ενημέρω¬ 
σης. Η άρνηση ενός φορέα ηλεκτρονικού μέσου ενημέ¬ 
ρωσης να μεταδώσει διαφημιστικό μήνυμα, το περιεχό¬ 
μενο του οποίου κρίθηκε, από την αστική εταιρεία, ότι δεν 
είναι σύμφωνο με τις διατάξεις που αναφέρονται στην πα¬ 
ράγραφο 3, δεν συνιστά παραβίαση της ραδιοτηλεοπτι¬ 
κής νομοθεσίας. 

5. Οι κάτοχοι άδειας λειτουργίας τηλεοπτικού σταθμού 
ελεύθερης λήψης ή παροχής συνδρομητικών τηλεοπτι¬ 
κών υπηρεσιών υποχρεούνται να συγκροτήσουν εσωτε¬ 
ρικές επιτροπές για την κατάταξη και σήμανση των τηλε¬ 
οπτικών προγραμμάτων σύμφωνα με τους όρους και τις 
προϋποθέσεις που ορίζονται στις διατάξεις της 6138/Ε/ 
17.3.2000 απόφασης του Υπουργού Τύπου και Μέσων 
Μαζικής Ενημέρωσης (ΦΕΚ345 Β'). Οι επιτροπές κατάτα¬ 
ξης και σήμανσης απαρτίζονται από ειδικούς επιστήμο¬ 
νες και στελέχη των φορέων που είναι υπεύθυνα για την ε¬ 
πιλογή, το σχεδίασμά και τη διάρθρωση του προγράμμα¬ 
τος. Η συγκρότηση της κάθε επιτροπής κοινοποιείται στο 
Υπουργείο Τύπου και Μέσων Μαζικής Ενημέρωσης και 
στο Ε.Σ.Ρ. Επιτρέπεται η συγκρότηση ενιαίας επιτροπής 
για δύο ή περισσότερους φορείς. 

6. Οι κάτοχοι άδειας λειτουργίας τηλεοπτικού ή ραδιο¬ 
φωνικού σταθμού ελεύθερης λήψης ή παροχής συνδρο¬ 
μητικών ραδιοφωνικών και τηλεοπτικών υπηρεσιών υπο- 
χρεούνται να συγκροτήσουν εσωτερικές επιτροπές, που 
απαρτίζονται από αναγνωρισμένου κύρους προσωπικό¬ 
τητες και ανώτερα στελέχη τους, για την εξέταση των αι¬ 
τήσεων επανόρθωσης που προβλέπονται στο άρθρο 9 
του π.δ. 100/2000 (ΦΕΚ 98 Α'). Οι φορείς μπορούν να α¬ 
ναθέτουν το έργο της εξέτασης των αιτήσεων επανόρθω¬ 
σης στις Επιτροπές Δεοντολογίας του άρθρου 8 του πα¬ 
ρόντος νόμου. 

7. Η εφαρμογή των διατάξεωντου παρόντος άρθρου εί¬ 
ναι ανεξάρτητη από την εφαρμογή των διατάξεων που 
προβλέπουν τις ελεγκτικές και κυρωτικές αρμοδιότητες 
του Ε.Σ.Ρ. 

ΚΕΦΑΛΑΙΟ Γ 
Άρθρο 10 

Υπουργείο Τύπου και Μέσων Μαζικής Ενημέρωσης 

1. Το Υπουργείο Τύπου και Μέσων Μαζικής Ενημέρω¬ 
σης διαμορφώνει την πολιτική του Κράτους και λαμβάνει 
τις απαιτούμενες νομοθετικές και κανονιστικές πρωτο¬ 
βουλίες για τη ρύθμιση του ευρύτερου τομέα των μέσων 
μαζικής ενημέρωσης και επικοινωνίας. Στο Υπουργείο Τύ¬ 
που και Μέσων Μαζικής Ενημέρωσης ανήκει η αρμοδιό¬ 
τητα για τη διαμόρφωση και εφαρμογή της πολιτικής για 
την παροχή κάθε είδους ραδιοφωνικών και τηλεοπτικών 
υπηρεσιών στο πλαίσιο της Κοινωνίας της Πληροφορίας. 
Για τη διαμόρφωση των πολιτικών αυτών το Υπουργείο 
Τύπου και Μέσων Μαζικής Ενημέρωσης ζητά τη γνώμη 
δημόσιων και ιδιωτικών φορέων και προβαίνει σε σχετικές 
δημόσιες διαβουλεύσεις. 

2. Το Υπουργείο Τύπου και Μέσων Μαζικής Ενημέρω¬ 
σης απευθύνει στην ανεξάρτητη αρχή του τομέα παρο¬ 
χής ραδιοφωνικών και τηλεοπτικών υπηρεσιών ερωτήμα¬ 
τα, οδηγίες, καθώς και ερμηνευτικές εγκυκλίους, για την 
εφαρμογή των οικείων νόμων και κανονιστικών πράξεων. 

3. Το Υπουργείο Τύπου και Μέσων Μαζικής Ενημέρω¬ 
σης παρακολουθεί τις διεθνείς και ευρωπαϊκές εξελίξεις 

στον ευρύτερο τομέα των μέσων ενημέρωσης και επικοι¬ 
νωνίας και προβαίνει στις αναγκαίες συντονιστικές και 
ρυθμιστικές ενέργειες για την προσαρμογή της εθνικής 
οπτικοακουστικής πολιτικής. 

Άρθρο 11 

Τελικές και μεταβατικές διατάξεις 

1. Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός από τις 
διατάξεις του άρθρου 4, η ισχύς των οποίων αρχίζει από 
την έκδοση, κατά την πρώτη εφαρμογή του παρόντος νό¬ 
μου, της απόφασης διορισμού που προβλέπεται στην 
παρ. 2 του άρθρου 2. 

2. Από την έναρξη ισχύος του άρθρου 4 του παρόντος 
νόμου, οι διατάξεις της ισχύουσας ραδιοτηλεοπτικής νο¬ 
μοθεσίας με τις οποίες παρέχεται, για τα θέματα που α- 
ναφέρονται στην παρ. 1 του ίδιου άρθρου, αρμοδιότητα 
έκδοσης εκτελεστών ατομικών διοικητικών πράξεων σε 
άλλα διοικητικά όργανα, καταργούνται ως προς την ά¬ 
σκηση της αρμοδιότητας αυτής. 

Από την εφαρμογή του προηγούμενου εδαφίου εξαι¬ 
ρούνται: 

α) Η αρμοδιότητα του Υπουργού Τύπου και Μέσων Μα¬ 
ζικής Ενημέρωσης να εκδίδει τις άδειες λειτουργίας ρα¬ 
διοφωνικών και τηλεοπτικών σταθμών και παροχής συν¬ 
δρομητικών ραδιοφωνικών και τηλεοπτικών υπηρεσιών, 
για τις οποίες έχουν εκδοθεί οι προβλεπόμενες στους νό¬ 
μους 2328/1995 και 2644/1998 προκηρύξεις. Στην εξαί¬ 
ρεση αυτή δεν περιλαμβάνεται η αρμοδιότητα του ελέγ¬ 
χου νομιμότητας που προβλέπεται στα άρθρα 14 παρ. 25 
του ν. 2328/1995 και 20 παρ. 4 του ν. 2644/1998. 

Σε περίπτωση που ο Υπουργός Τύπου και Μέσων Μαζι¬ 
κής Ενημέρωσης δεν εκδώσει την άδεια παροχής ραδιο¬ 
φωνικών ή τηλεοπτικών υπηρεσιών εντός τριάντα (30) η¬ 
μερών από την περιέλευση σε αυτόν της σύμφωνης γνώ¬ 
μης του Ε.Σ.Ρ., η σχετική διοικητική πράξη εκδίδεται από 
το Ε.Σ.Ρ., σύμφωνα με τα οριζόμενα για το περιεχόμενο 
της πράξης αυτής στις οικείες διατάξεις της ισχύουσας 
ραδιοτηλεοπτικής νομοθεσίας. 

Η απόφαση του Ε.Σ.Ρ. που διαβιβάζεται στον Υπουργό 
Τύπου και Μέσων Μαζικής Ενημέρωσης περιέχει τα ορι¬ 
ζόμενα στην ισχύουσα ραδιοτηλεοπτική νομοθεσία στοι¬ 
χεία των αντίστοιχων διοικητικών αδειών. 

β) Η αρμοδιότητα έκδοσης των διοικητικών πράξεων 
που προβλέπονται στις διατάξεις των άρθρων 6 παρ. 2 ε- 
δαφ. γ', 7 παρ. 3 εδαφ. β' και 9 παρ. 1 και 5 του ν. 2644/ 
1998. 

γ) Η αρμοδιότητα έκδοσης κοινών υπουργικών αποφά¬ 
σεων, καθώς και των αποφάσεων ή άλλων πράξεων που 
εκδίδονται από τον Υπουργό Μεταφορών και Επικοινω¬ 
νιών ή τις υπηρεσίες που υπάγονται σε αυτόν. 

3. Οι αποφάσεις του Ε.Σ.Ρ. που έχουν εκδοθεί μετά την 
1.1.2000, κατ’ εφαρμογή των διατάξεων του άρθρου 4 
παρ.1 του ν. 2328/1995, όπως ισχύουν, και για τις οποίες, 
κατά την έναρξη ισχύος του παρόντος νόμου, δεν έχει ο¬ 
λοκληρωθεί ο προβλεπόμενος στις ίδιες διατάξεις έλεγ¬ 


χος νομιμότητας, είναι άμεσα εκτελεστές. Οι αποφάσεις 
αυτές, εντός δέκα (10) ημερών από την έναρξη ισχύος 
του παρόντος νόμου, κοινοποιούνται από τις αρμόδιες υ¬ 
πηρεσίες του Υπουργείου Τύπου και Μέσων Μαζικής Ε¬ 
νημέρωσης στους αποδέκτες τους. Από την ημερομηνία 
της κοινοποίησης αρχίζει ο υπολογισμός των προβλεπό- 
μενων στην κείμενη νομοθεσία προθεσμιών για την ά¬ 
σκηση των ενδίκων μέσων και των διοικητικών προσφυ¬ 
γών. 

4. Η αληθής έννοια των διατάξεων των εδαφίων γ' και δ' 
της παρ. 5 του άρθρου 2 του ν. 2328/1995 είναι ότι οι προ¬ 
βλεπόμενες στις διατάξεις αυτές βεβαιώσεις που εκδίδο- 
νται από τις υπηρεσίες του Υπουργείου Τύπου και Μέσων 
Μαζικής Ενημέρωσης αποτελούν υπηρεσιακές εκθέσεις 
με παρατηρήσεις σχετικά με την πληρότητα του φακέλου 
της αιτήσεως ως προς τη συνδρομή των νόμιμων προϋ¬ 
ποθέσεων, το περιεχόμενο των οποίων δε δεσμεύει το 
Ε.Σ.Ρ. κατά την άσκηση της αντίστοιχης αρμοδιότητας 
της παραγράφου 4 του ίδιου άρθρου. 

5. Η θητεία του Προέδρου και του αναπληρωτή του, κα¬ 
θώς και των άλλωντακτικών και αναπληρωματικών μελών 
που υπηρετούν στο Ε.Σ.Ρ. κατά την έναρξη ισχύος του 
παρόντος νόμου λήγει αυτοδικαίως με την έκδοση της α¬ 
πόφασης διορισμού που προβλέπεται στο άρθρο 2 παρ. 2 
του παρόντος. Το διοικητικό και το επιστημονικό προσω¬ 
πικό που υπηρετεί στο Ε.Σ.Ρ. κατά την έναρξη ισχύος του 
παρόντος νόμου κατατάσσεται αυτοδικαίως στις οργανι¬ 
κές θέσεις που προβλέπονται στο άρθρο 6 παρ. 1. 

6. Με απόφαση του Υπουργού Τύπου και Μέσων Μαζι¬ 
κής Ενημέρωσης μπορούν να καθορίζονται τυχόν ανα¬ 
γκαίες λεπτομέρειες για την εφαρμογή των άρθρων 8 και 
9 του παρόντος νόμου. 

7. Από την έναρξη ισχύος των διατάξεων του παρόντος 
νόμου καταργείται κάθε άλλη, γενική ή ειδική, διάταξη 
που είναι αντίθετη ή ρυθμίζει διαφορετικά το αντικείμενο 
των διατάξεων αυτών. 

Παραγγέλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 27 Νοεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΤΎΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

3806 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 

β-ΙΤΙΗΐΙ: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































